
Mestský súd Bratislava IV 20C/30/2023 6123353604 31. 10. 2025 Mgr. Marián Miškolci ECLI:SK:MSBA4:2025:6123353604.2
Rozsudok pre zmeškanie Mestský súd Bratislava IV sudcom Mgr. Mariánom Miškolcim v spore žalobcu: Náhradné vozidlo, s.r.o., sídlo: Tolstého 1201/20, 010 01 Žilina, IČO: 50 496 166, zastúpený: ADVOKÁTI Müller § Dikoš, s.r.o., sídlo: Tolstého 1201/20, 010 01 Žilina, IČO: 36 864 455, proti žalovanému: KOMUNÁLNA poisťovňa, a.s. Vienna Insurance Group, sídlo: Štefánikova 17, 811 05 Bratislava, IČO: 31 595 545, o zaplatenie 274,98 eur s príslušenstvom, takto rozhodol: I. Žalovaný je povinný zaplatiť žalobcovi sumu vo výške 274,98 eur spolu s úrokom z omeškania vo výške 8,5 % ročne zo sumy 274,98 eur od 19.04.2023 do zaplatenia, a to do troch dní odo dňa právoplatnosti tohto rozsudku. II. Súd priznáva žalobcovi voči žalovanému nárok na náhradu trov konania v rozsahu 100 %. odôvodnenie: 1. Žalobou doručenou dňa 03.07.2023 sa žalobca domáhal uloženia povinnosti žalovanému uvedenej vo výroku tohto rozsudku. 2. Žalobca uviedol, že dňa 31.01.2023 došlo pri Lamačskej bráne k dopravnej nehode, pri ktorej bola spôsobená škoda na motorovom vozidle poškodeného A. B., narodeného XX.XX.XXXX, bytom: C. XX, XXX XX B.. Poškodený počas opravy vozidla v servise uzatvoril zmluvu o nájme dopravného prostriedku č. 194/2023 zo dňa 21.02.2023, na základe ktorej mu žalobca prenajal náhradné motorové vozidlo od 21.02.2023 do 28.02.2023 až do ukončenia opravy a doručenia krycieho listu poisťovňou servisu. Po ukončení nájmu vystavil žalobca poškodenému faktúru číslo 2692023 splatnú dňa 15.03.2023 na sumu 469,97 eur s DPH za 8 dní nájmu vrátane jednorazového poplatku za pristavenie vozidla. Žalovaný skončil šetrenie poistnej udalosti dňa 03.04.2023. Poškodený postúpil pohľadávku na žalobcu zmluvou dňa 08.03.2023, čo poškodený aj oznámil žalovanému. Žalovaný dňa 04.04.2023 poskytol žalobcovi sumu 194,99 eur a teda sa dostal do omeškania s poskytnutím zostávajúcej časti poistného plnenia, ktoré bol povinný uhradiť žalobcovi najneskôr do 18.04.2023. 3. Súd predvolal strany na pojednávanie nariadené na dňa 31.10.2025, na ktoré sa dostavil len žalobca, ktorý navrhol rozhodnúť rozsudkom pre zmeškanie žalovaného v prípade splnenia procesných podmienok. 4. Súd právne posúdil vec podľa § 105 ods. 1, § 106, § 110, § 111, §112, § 151 ods. 1, § 177 ods. 2, § 255 ods. 1, § 262 ods. 1, § 274 a § 275 CSP. 5. Súd v zmysle vyššie uvedených zákonných ustanovení rozhodol podľa § 274 CSP rozsudkom pre zmeškanie žalovaného tak, ako je uvedené vo výroku tohto rozsudku, nakoľko žalovaný sa na súdom nariadený termín pojednávania nedostavil, hoci bol riadne a včas predvolaný dňa 20.03.2025 a zároveň bol v predvolaní poučený o možnosti vydania rozsudku pre zmeškanie, pričom žalovaný svoju neúčasť
na pojednávaní riadne včas a vážnymi okolnosťami neospravedlnili. Vzhľadom k tomu mal súd za dané, že sú splnené procesné podmienky pre vydanie rozsudku pre zmeškanie žalovaného. 6. O nároku na náhradu trov konania súd rozhodol podľa § 255 ods. 1 a § 262 ods. 1 CSP a žalobcovi voči žalovanému priznal nárok na náhradu trov konania v rozsahu uvedenom vo výroku rozsudku. 7. Podľa § 262 ods. 2 CSP, o výške náhrady trov konania rozhodne súd prvej inštancie v lehote do 60 dní po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. Poučenie: Ak žalovaný z ospravedlniteľného dôvodu zmeškal pojednávanie vo veci, na ktorom bol vyhlásený rozsudok pre zmeškanie, súd na návrh žalovaného tento rozsudok uznesením zruší a nariadi nové pojednávanie. Návrh na zrušenie rozsudku pre zmeškanie môže žalovaný podať do 15 dní odkedy sa o rozsudku pre zmeškanie dozvedel. Proti výroku I. tohto rozsudku odvolanie nie je prípustné okrem prípadov odvolania podaného z dôvodu, že neboli splnené podmienky na vydanie takého rozhodnutia (§ 356 ods. 1 písmeno b) CSP). Proti výroku II. tohto rozsudku o nároku na náhradu trov konania je možné podať odvolanie. Odvolanie môže podať strana, v ktorej neprospech bolo rozhodnutie vydané (§ 359 CSP), a to v lehote 15 dní odo dňa jeho doručenia na Mestskom súde Bratislava IV. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§ 363 CSP). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok).

